EkBass/fiwiki-20250220-pages-articles huggingface dataset:
Le Bourg

thumb|250px|Le Bourgin kirkko Le Bourg on kunta Lotin departementissa Midi- Pyrénées’n hallintoalueella Ranskassa. Kunnan väkiluku vuonna 2005 oli 281. Le Bourgin pinta-ala on 13 km². == Lähteet == == Aiheesta muualla == Bourg
Bagnac-sur-Célé

thumb|250px|Bagnac-sur-Célé Bagnac-sur-Célé on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2006 oli 1 551. Bagnac-sur-Célén pinta-ala on 22 km². == Lähteet == == Aiheesta muualla == Bagnac-sur-Cele
Autoire

Autoire on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2006 oli 336. Autoiren pinta-ala on 7 km². Kunta on valittu kauneimpien ranskalaiskylien Les Plus Beaux Villages de France -järjestön jäseneksiList of The Most Beautiful Villages of France , Les plus beaux villages de France. Viitattu 5.7.2017.. == Lähteet == == Aiheesta muualla == Luokka:Lotin kunnat
Assier

Assier on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2006 oli 645. Assierin pinta-ala on 16 km². == Lähteet == == Aiheesta muualla == Luokka:Lotin kunnat
Poikajoki (Muhos)

Poikajoki on yli 20 kilometriä pitkä joki Pohjois-Pohjanmaalla. Se alkaa Utajärven Kormunkylästä itään olevilta soilta ja laskee Murronkylän kautta Muhosjokeen Hepoharjun kohdalla Muhosperällä Muhoksella. ==Jokimaisema== Poikajoen rotkomainen laakso kuuluu valtakunnalliseen lehtojen suojeluohjelmaan. Sen kasvillisuus on poikkeuksellisen rehevää edullisen pienilmaston, ravinteiden runsauden ja kosteusolosuhteiden takia. Siellä kasvaa mm. lettorikkoa. Poikajoen eroosiolaaksot kuuluvat myös valtakunnalliseen harjujen suojeluohjelmaan. ==Isterinkoski== Poikajoen tunnetuin nähtävyys on Isterinkoski, jossa joki putoaa jyrkästi niin sanotun Muhosmuodostuman itälaidalla. Hautavajoama syntyi 1 300 miljoonaa vuotta sitten, kun peruskallio vajosi. Peruskalliota onkin näkyvissä juuri Isterinkosken kohdalla. Paikalla olevan opastetaulun mukaan Isteri-sanan alkuperä ei ole tiedossa, mutta akateemikko Martti Haavio arveli sen liittyvän katolisella ajalla tunnetun pyhän Gregoriuksen eli Pyhän Yrjön legendaan. Kirjoitusmuodot St. Gorgi tai St. Georgio olisivat ehkä muuntuneet muotoihin Istori tai Isteri, jotka tunnetaan kansanrunoudesta. Joen ylittää vuotta 1960 rakennettu silta vajaa kilometri Isterinkoskesta ylävirtaan. Kosken kohdalla on lisäksi polkusilta samalla paikalla, jossa on ollut aiemmin silta Muhoksen Hirsijärven kylään ja mylly, jonka kevättulva rikkoi vuonna 1922. ==Kuvia Isterinkoskelta== Kuva:Isterinkoski_1.JPG|Polkusilta ja kosken yläosaa Kuva:Isterinkoski_2.JPG|Köngäs sillalta alavirtaan Kuva:Isterinkoski_3.JPG|Putous kosken alemmassa osassa Kuva:Isterinkoski_4.JPG|Jokikanjonia alavirtaan ‎ ==Aiheesta muualla== * Ympäristö.fi (Viitattu 1.5.2009) Luokka:Utajärven joet Luokka:Muhoksen joet Luokka:Ala-Oulujoen alue
Janne Siivonen

Janne Siivonen (s. 24. joulukuuta 1979 Rauma) on suomalainen jääkiekkoilija, joka pelasi viimeksi laitahyökkääjänä Suomi-sarjassa pelaavassa VT-HT:ssä. ==Ura== Siivonen on pelannut lähes koko uransa Raumalla. Hän on Rauman Lukon kasvatti ja on pelannut kaikki 240 SM-liigaotteluaan Lukon paidassa. Hän on tehnyt niissä tehot 19+22=41. Siivonen teki maalin heti ensimmäisessä SM- liigapelissään kaudella 1999–2000. Kauden 2005–2006 Siivonen pelasi Vaasan Sportissa ja voitti Mestis-hopeaa. Hän piti välivuoden kaudella 2006–07 ja siirtyi sen jälkeen raumalaiseen VT-HT:hen pelaamaan Suomi-sarjaa. ==Lähteet== * Luokka:Suomalaiset jääkiekkoilijat Luokka:Vuonna 1979 syntyneet Luokka:Elävät henkilöt
Samu Isosalo

Samu Isosalo (s. 6. lokakuuta 1981 Rauma) on suomalainen jääkiekkovalmentaja ja uransa lopettanut jääkiekkohyökkääjä. Isosalo oli hyvin isokokoinen keskushyökkääjä, jonka vahvuus oli puolustuspelaaminen ==Pelaajaura== Isosalo on Rauman Lukon kasvatti. Hän siirtyi Lukon B-nuorista OHL:ään kausiksi 1998–2000. Atlanta Thrashers varasi Isosalon kesällä 2000 8. kierroksella. Seuraavaksi kaudeksi Isosalo palasi Rauman Lukkoon. Kauden 2001–2002 Isosalo oli lähes kokonaan pelaamatta polvivamman takia. Elokuussa 2003, ennen kauden 2003–2004 alkua Isosalon polvi tulehtui ja hän joutui tähystykseen. Hän oli pelaamatta kaksi kautta ja palasi kaukaloihin joulukuussa 2005 vahvistamaan Mestis-joukkue Kiekko-Vantaata, josta siirtyi alle kuukautta myöhemmin TuToon. Kauden 2006–2007 Isosalo pelasi Ruotsissa, HockeyAllsvenskan-joukkue Nybro IF:ssä. Ennen kauden 2007–2008 alkua Isosalo oli Tapparassa kuukauden mittaisella try-outilla, hän pelasi kauden aikana kuusi peliä Nybrossa. ==Valmentajaura== Kaudella 2008–2009 Isosalo siirtyi valmentamaan Suomi- sarjassa pelaavaa VT-HT:tä. Kauden 2010–2011 Isosalo oli Rauman Lukon B-nuorten päävalmentaja, josta hyppäsikin jo seuraavaksi kaudeksi 2011–2012 Lukon A-nuorten kakkosvalmentajaksi Lukon edustuksesta tulleen Timo Elon aisapariksi. ==Aiheesta muualla== * *profiili jatkoaika.comissa *profiili eurohockey.net Luokka:Suomalaiset jääkiekkoilijat Luokka:Atlanta Thrashersin varaamat pelaajat Luokka:Vuonna 1981 syntyneet Luokka:Elävät henkilöt
Sakae Menda

Sakae Menda (; 5. marraskuuta 1925 – 5. joulukuuta 2020) oli japanilainen, joka tuomittiin syyttömänä kuolemaan. Hänet pidätettiin 30. joulukuuta 1948 Kyushussa (Kumamoton prefektuuri) tapahtuneesta kaksoismurhasta, jonka todellisesta tekijästä ei edelleenkään ole tietoa. Menda oli pidätyksensä aikaan köyhä ja kouluttamaton. Hänet tuomittiin 25. joulukuuta 1951, ja vapauteen hän astui Fukuokan vankilasta vasta vuonna 1983 uuden oikeudenkäynnin jälkeen. Kuulustelujen aikana Sakae Menda antoi tunnustuksen kärsittyään poliisin suorittamasta kidutuksesta. Vuonna 1983 hänen vapauttamisensa yhteydessä todettiin, että poliisi oli salannut miehen alibin. Sakae Menda kohdisti myöhemmin voimakasta kritiikkiä Japanin poliisia ja oikeusjärjestelmää kohtaan – hänen mielestään mikään ei ollut vuosien saatossa muuttunut. Hän kannatti kuolemanrangaistuksen lakkauttamista. Sakae Menda kääntyi vankilassa kristityksi. == Lähteet == Luokka:Japanilaiset henkilöt Luokka:Syytteistä vapautetut Luokka:Vuonna 1925 syntyneet Luokka:Vuonna 2020 kuolleet
Euryalos

Euryalos (, ) voi viitata seuraaviin asioihin: == Kreikkalainen mytologia == Euryalos oli kreikkalaisessa mytologiassa usean eri mieshahmon nimi. * Euryalos, Mekisteuksen poika, oli yksi argonauteista.Apollodoros: Bibliotheke ('Kirjasto') (engl. käännös). Hän oli myös yksi epigoneista, jotka valloittivat ja tuhosivat Theban.Apollodoros: Bibliotheke ('Kirjasto') (engl. käännös).Pausanias: Periegesis tes Hellados ('Kreikan kuvaus') 10.10.4 (engl. käännös). Homeroksen Iliaassa Euryalos taisteli urheasti Troijan sodassa yhdessä Diomedeen kanssa. Hän oli yksi Troijan puuhevoseen piiloutuneista sotureista.Quintus Smyrnaeus: Troijan tuho xii.337–359 (engl. käännös). Patrokloksen hautajaiskisoissa Euryalos hävisi painissa ainoastaan Epeiokselle.Homeros: Ilias 23.676–699 (engl. käännös). * Euryalos, yksi Hippodameian kosijoista, jonka Oinomaos surmasi.Pausanias: Periegesis tes Hellados ('Kreikan kuvaus') 6.21.10 (engl. käännös). * Euryalos oli Nisoksen hyvä ystävä, joka kuoli rutulien hyökkäyksessä.Vergilius: Aenaid 9.176–431 (engl. käännös). == Muita merkityksiä == * Euryalos, Dionysios I:n Syrakusan turvaksi rakennuttaman linnoitusjärjestelmän päälinnoitus Epipolain ylätasangolla. * HMS Euryalus, useita aluksia Britannian Kuninkaallisessa laivastossa == Lähteet == Luokka:Kreikkalainen mytologia
Kongsberg (yritys)

Kongsberg on norjalainen teollisuuskonserni, joka on perustettu vuonna 1814. Sen liikevaihto oli vuonna 2006 noin kolme miljardia Norjan kruunua, ja henkilöstöä sillä oli 1 550\. Norjan elinkeino- ja kauppaministeriö omistaa yhtiön osakkeista puolet.http://www.kongsberg.com/en/KOG/InvestorRelations/Shareholders.aspx Suurimmat osakkeenomistajat, elokuu 2009 Konsernin pääosa on Kongsberg Defence & Aerospace (KDA). Sen päätuote on ollut meritorjuntaohjukset, etenkin Penguin, jonka toi markkinoille 1970-luvun alussa Kongsberg Våpenfabrikk -yhtiö. KDA:ssa työskentelee 1 400 henkilöä. KDA harjoittaa avaruusalusten laitteiden ja rakenteiden tuotantoa itse ja Kongsberg Spacetec -tytäryrityksen kautta.http://www.spacetec.no/ Kongsberg Spacetec KDAn ja Norjan valtion omistama Kongsberg Satellite Services operoi satelliittien maa-asemia Tromsøssä. Yhtiö tekee Ariane 5 -raketin osia. 22\. marraskuuta 2008 avattiin uusi KDA:n tehdas, joka valmistaa osia Norjan tilaamiin Lockheed F-35 Lightning II -hävittäjälentokoneisiin.http://www.norwaypost.no/Genbus/Kongsberg-Defence- opens-new-plant/menu-id-48.html Norway Postin uutinen Tammikuussa 2018 kerrottiin, että Kongsberg ja Patria perustavat uuden yksikön. Se tulee kehittelemään ilmatorjunta-aseistusta, lähinnä ohjuksia, sijaintipaikkanaan Tampere. Heinäkuussa 2018 kerrottiin Kongsbergin ostavan Rolls-Roycen Marine- yksikön, johon kuuluvat myös tehtaat Raumalla, Turussa ja Kokkolassa. ==Tuotteet== * Protector M151 Remote Weapon Station * AGM-119 Penguin * Naval Strike Missile * NASAMS ==Lähteet== ==Aiheesta muualla== * KDAn sivusto * Kongsberg Spacetec sivusto * KDA part of historic space project , On KDA's involvement in the Cassini-Huygens mission (from KOG's news archive, 17.1.2005) Luokka:Avaruusteknologiayhtiöt Luokka:Norjalaiset pörssiyhtiöt
Iglesia ni Cristo

Iglesia ni Cristo (Kristuksen kirkko) on filippiiniläinen kirkkokunta. Se kiistää kolminaisuusopin, jota ei pidä oikeaan kristillisyyteen kuuluvana. Jumalan katsotaan olevan yksi, eikä Jeesusta näin ollen pidetä Jumalana. Kirkolla on melko paljon jäseniä Filippiineillä, mutta se toimii myös ulkomailla. Sen perusti vuonna 1914 Felix Manalo, jonka kuoltua vuonna 1963 liikkeen johtoon nousi Eraño G. Manalo. Ennen oman kirkkonsa perustamista Felix Manalo oli ollut jo pitkään hengellinen etsijä ja liittynyt muun muassa seitsemännen päivän adventisteihin.Let Us Reason Ministries: Short history of Felix Manalo Kuten muissakin kristillisissä kirkkokunnissa, myös Iglesia ni Criston parissa Raamattua pidetään opin perustana ja jäseneksi tullaan kasteen kautta. Iglesia ni Cristo on saanut osakseen kritiikkiä muun muassa siitä, että se pitää itseään ainoana oikeana kirkkona ja katsoo muiden kristittyjen sortuneen apostasiaan alkukirkon jälkeen.Examine the Iglesia Ni Cristo Apologetics Index: Iglesia ni Cristo == Lähteet == Luokka:Kristillisperäiset liikkeet Luokka:Uskonto Filippiineillä
Firmicutes

Firmicutes eli firmikuutit on bakteerien pääjakso, johon kuuluu kolme bakteerien luokkaa ja yli 250 bakteerisukua. Suurin osa firmikuuteista on grampositiivisia, ja monet niistä muodostavat itiöitä. Firmikuutit jaotellaan tavallisesti kolmeen luokkaan: anaerobisiin Clostridia -bakteereihin, fakultatiivisesti aerobisiin basilleihin sekä Mollicutes -luokkaan, jonka bakteereilla ei ole lainkaan soluseinää. ==Jaottelu== Seuraavassa luettelossa esitetään tärkeimpiä Firmicutes -pääjaksoon kuuluvia bakteerisukuja. *Bacilli, Bacillales -lahko ** Bacillus ** Listeria ** Staphylococcus *Bacilli, Lactobacillales -lahko ** Enterococcus ** Lactobacillus ** Lactococcus ** Leuconostoc ** Pediococcus ** Streptococcus *Clostridia ** Acetobacterium ** Clostridium ** Eubacterium ** Heliobacterium ** Heliospirillum ** Megasphaera ** Pectinatus ** Selenomonas ** Zymophilus ** Sporomusa *Mollicutes ** Mycoplasma ** Spiroplasma ** Ureaplasma ** Erysipelothrix == Lähteet == == Aiheesta muualla == *Laji.fi: Firmicutes *National Center for Biotechnology Information (NCBI): Firmicutes, taxonomy *
Bacilli

Bacilli eli basillit on bakteerien luokka, johon kuuluu kaksi lahkoa: Bacillales ja Lactobacillales. Termiä "basilli" käytetään tarkoittamaan useita asioita: Bacilli on bakteerien luokka, ja Bacillus on kyseiseen luokkaan kuuluva bakteerisuku. Lisäksi termiä "basilli" käytetään usein synonyymina kuvaamaan yleisesti sauvamaisia bakteereita, jotka eivät siis välttämättä kuulu Bacilli-luokkaan. == Lähteet == == Aiheesta muualla == *Laji.fi: Bacilli *National Center for Biotechnology Information (NCBI): Bacilli, taxonomy *UniProt: Taxonomy - Bacilli Luokka:Firmicutes
Marian ilmestys

Marian ilmestys tai mariaaninen ilmestys on tapahtuma, jossa Neitsyt Marian oletetaan ilmestyneen yhdelle tai useammalle henkilölle. Tällaisia ilmestyksiä on raportoitu runsain määrin eri puolilla maailmaa. Esimerkkejä tunnetuista ilmestyksistä ovat Lourdesissa tapahtuneet ilmestykset, Fatiman Neitsyt Maria, Međugorjen ilmestykset ja Zeitounin neitsyt. Joskus Neitsyt Marian ilmestymiseen on liitetty ihmeparantumisia; näin esimerkiksi Lourdesissa, jossa ilmestyksen näki alun perin Bernadette Soubirous. Varhaisempiin esimerkkeihin lukeutuu Guadalupen neitsyt, jonka sanotaan ilmestyneen alkujaan Juan Diegolle. Joskus oletetuista ilmestymispaikoista tulee suosittuja pyhiinvaelluskohteita. Lourdes ja Fatima ovat tästä esimerkkejä. Neitsyt Marian on sanottu ilmestyneen jo alkukirkon aikana Jaakob vanhemmalle.Apparitions of Our LadyMarian apparitions: Age-old phenomenon or modern-day hoax? Suomessa on raportoitu Marian ilmestyneen eräälle suntiolle ladon seinään Hämeenlinnassa.Neitsyt Maria ilmestyi ladon seinään Hämeenlinnassa Osa ilmestyksistä on saanut Vatikaanin hyväksynnän. Marian ilmestykset ovat teologisesti yksityistä, eivät yleistä ilmoitusta. == Lähteet == == Kirjallisuutta == * == Aiheesta muualla == *
Ligue Professionnelle 3

Ligue Professionnelle 3 on Tunisian jalkapallosarjojen kolmanneksi korkein sarjataso, joka on osittain ammattilaissarja. Siinä pelaa yhteensä 42 joukkuetta, jotka on jaettu pohjois-, keski- ja etelälohkoon. Kauden päätteeksi lohkojen voittajat nousevat Ligue Professionnelle 2:een ja kaksi viimeistä joukkuetta putoaa Ligue Amateur 4:een. Sarjaa laajennettiin kaudella 2012–2013, kun käyttöön otettiin myös Keski-Tunisian lohko. ==Lohkonsa voittaneet joukkueet== ===Pohjoislohkon voittajat=== *2005 – Association Mégrine Sport *2006 – Olympique du Kef *2007 – Stade africain de Menzel Bourguiba *2008 – STIR sportive de Zarzouna *2009 – El Ahly Mateur *2010 – CO Transports *2011 – Stade Nabeulien *2012 – Sporting Club de Ben Arous *2013 – AS Ariana *2014 – Avenir sportif d'Oued Ellil ===Etelälohkon voittajat=== *2005 – Stade Sportif Sfaxien *2006 – Espoir sportif de Jerba Midoun *2007 – Croissant sportif de M'saken *2008 – Union sportive de Ben Guerdane *2009 – La Palme de Tozeur Avenir *2010 – Sporting Club de Moknine *2011 – Club Sportif Hilalien *2012 – Étoile Sportive de Métlaoui *2013 – Stade Sportif Sfaxien *2014 – El Makarem de Mahdia ===Keski-Tunisian lohkon voittajat=== *2013 – Football Club Hammamet *2014 – Union sportive de Sbeïtla Luokka:Tunisian jalkapallosarjat
Bahrainin hallitsija

Bahrainin kuningas () on ollut Bahrainin valtionpäämies vuodesta 2002 lähtien, kun Bahrainin uusi perustuslaki astui voimaan ja sen nojalla emiiri Hamad ibn Isa Al Khalifa sai kuninkaan arvonimen. == Historia == Vuosina 1783–1971 Bahrainin valtionpäämiehiä kutsuttiin arvonimellä Bahrainin hakim (arab Hakim al-Bahrayn) ja vuosina 1971–2002 valtionpäämiehen arvonimi oli Bahrainin emiiri (arab. Amir Dawlat al-Bahrayn). Bahrain oli Britannian protektoraatti asemassa vuosina 1913–1971. Status protektoraattina päättyi 16. joulukuuta 1971, ja Bahrain itsenäistyi suvereeniksi valtioksi. == Valtaoikeudet == Poliittinen valta käytännössä kokonaan keskittynyt Al Khalifan perheelle, vaikkakin kuningas Hamad bin Isa onkin puhunut reformien puolesta. Kuninkaalla on suuret valtaoikeudet huolimatta siitä, että vuoden 2002 perustuslain mukaan Bahrain on perustuslaillinen monarkia. Bahrainin perustuslain mukaan kuninkaalla on mm. seuraavat valtaoikeudet: * nimittää maan pääministerin ja erottaa tämän halutessaan * edustaa maataan ulkomailla * toimii maan puolustusvoimien ylipäälikkönä == Luettelo Bahrainin hallitsijoista == === Bahrainin hakimit=== Kuva Vallassa Hallitsija 1783 – 1796 šeikki Ahmad ibn Khalifah Al Khalifah 1796 – 1843 šeikki Abdullah ibn Ahmad Al Khalifah (yhteishallitsija) 1796 – 1825 šeikki Sulman ibn Ahmad Al Khalifah (yhteishallitsija) 1825 – 1834 šeikki Khalifa ibn Sulman Al Khalifah (yhteishallitsija) 1834 – 1842 šeikki Muhammad ibn Khalifah Al Khalifah (yhteishallitsija) 1843 – 1868 šeikki Muhammad ibn Khalifah Al Khalifah (2. kerta) 1868 – 1869 šeikki Ali ibn Khalifah Al Khalifah 1869 šeikki Muhammad ibn Khalifah Al Khalifah (3. kerta) 1869 šeikki Muhammad ibn Abdullah Al Khalifah 1869 – 1932 šeikki Isa ibn Ali Al Khalifa 1932 – 1942 šeikki Hamad ibn Isa Al Khalifa 1942 – 1961 šeikki Salman ibn Hamad Al Khalifa 1961 – 1971 šeikki Isa ibn Salman Al Khalifa (emiiri vuodesta 1971) === Bahrainin emiirit=== Kuva Vallassa Hallitsija 1971 – 1999 šeikki Isa ibn Salman Al Khalifa 1999 – 2002 šeikki Hamad ibn Isa Al Khalifa === Bahrainin kuninkaat=== Kuva Vallassa Hallitsija 2002– Hamad ibn Isa Al Khalifa Lähde: == Lähteet == * Bahrainin hallitsijoista
Harri Sundell

Harri Tapani Sundell (s. 3. kesäkuuta 1953 Vihti) on entinen suomalainen kymmenottelija ja korkeushyppääjä. Hän edusti uransa aikana Nummelan Kisaajia, Hyvinkään Tahkoa, Viipurin Urheilijoita ja Heinolan Iskua. Häntä valmensi Stefan von Gerich. Sundell sijoittui sisäratojen EM-kilpailuissa korkeushypyssä yhdeksänneksi Katowicessa 1975 ja 25:nneksi Sindelfingenissä 1980. Kymmenottelussa hän oli Ateenan EM-kilpailuissa 1982 neljästoista, Helsingin MM-kilpailuissa 1983 hän joutui keskeyttämään. Hän edusti Suomea aikuisten maaotteluissa vuosina 1972–1986, ja voitti korkeushypyn ulkoratamaaottelussa Lontoossa 1974. Sundell voitti korkeushypyn Suomen mestaruuden 1975, sai SM-hopeaa 1974 ja SM-pronssia 1977. Kymmenottelussa hän voitti Suomen mestaruuden 1984, sai SM-hopeaa 1981 ja 1982 sekä pronssia 1979, 1980 ja 1986. SM-viesteissä hän sai hopeaa 4 × 400 metrin viestissä 1984. Sisäratojen SM-kilpailuissa hän voitti kultaa korkeushypyssä 1975. == Ennätykset == === Ulkoradat === Laji Tulos Paikka Päivä 100 m 10,89 Huittinen 4. kesäkuuta 1983 200 m 22,96 Lahti 20. heinäkuuta 1982 400 m 48,9h Huittinen 30. kesäkuuta 1984 110 m aj 14,72 Helsinki 12. elokuuta 1983 Korkeus 219 Vihti 31. elokuuta 1974 Seiväs 450 Madrid 4. heinäkuuta 1982 Pituus 743 Tampere 30. heinäkuuta 1977 Kuula 14,67 Vihti 23. toukokuuta 1982 Kiekko 44,18 Turku 30. toukokuuta 1982 Kymmenottelu 8001 Huittinen 5. kesäkuuta 1983 === Sisäradat === Laji Tulos Paikka Päivä 60 m aj 8,48 Turku 16. tammikuuta 1983 Korkeus 221 Turku 21. helmikuuta 1975 Pituus 726 Otaniemi 13. helmikuuta 1983 == Lähteet == * Luokka:Suomalaiset yleisurheilun moniottelijat Luokka:Suomalaiset korkeushyppääjät Luokka:Vuonna 1953 syntyneet Luokka:Elävät henkilöt
Minamata-tauti

Minamata-tauti tai Minamata-sairaus (, joskus Chisso-Minamata -tauti ) on elohopeamyrkytyksen aiheuttama neurologinen oireyhtymä. Minamata-tauti havaittiin ensimmäisen kerran Minamatan kaupungissa Japanissa vuonna 1956. Sen aiheutti metyylielohopean päästö teolliseen jäteveteen Chisso Corporationin kemikaalitehtaasta, joka jatkui vuosina 1932–1968. On myös esitetty, että metaboliset bakteerit olisivat muuntaneet jäteveden elohopeasulfaattia metyylielohopeaksi. == Oireet == Oireisiin kuuluvat ataksia, käsien ja jalkojen parestesia, lihasheikkous, supistunut näkökenttä, kuulovaurio ja puhehäiriö. Vakavimmissa tapauksissa vaikeat psykiatriset oireet, halvaus, kooma ja kuolema seuraavat viikoissa ensimmäisten oireiden esiinnyttyä. Taudilla on myös synnynnäinen muoto, joka kohdistuu sikiöihin. == Katso myös == *Japanin neljä vakavaa saasteesta aiheutuvaa tautia == Lähteet == Luokka:Neurologiset sairaudet Luokka:Onnettomuudet Japanissa Luokka:Ympäristösairaudet Luokka:Ympäristöterveys
Secret of Evermore

Secret of Evermore on Square Softin kehittämä ja julkaisema toimintaroolipeli, joka on julkaistu vuonna Super Nintendo Entertainment Systemille. Peli julkaistiin 1996 PAL-alueilla. Secret of Evermoren tarina keskittyy pelaajan nimeämään poikaan ja tämän koiraan, jotka joutuvat B-elokuvia muistuttavaan Evermore-mielikuvitusmaailmaan. Evermore on jaettu useaan alueeseen, jotka edustavat historiallisia aikakausia. Pulmatehtävien ratkaisemiseksi pelaajan on ohjattava vuorotellen päähenkilöä ja koiraa. Secret of Evermore oli ainoa Yhdysvalloissa tuotettu Square-peli. Peliin liittyi virheellinen käsitys, jonka mukaan se olisi syrjäyttänyt Seiken densetsu 3:n englanninkielisen julkaisun. == Lähteet == == Aiheesta muualla == * * Secret of Evermore GameFAQsissa Luokka:Vuoden 1995 videopelit Luokka:Toimintaroolipelit Luokka:Super Nintendo Entertainment System -pelit Luokka:Square Enixin videopelit
Stadio Nazionale del PNF

Stadio Nazionale del PNF oli stadion Roomassa, Italiassa. Stadion rakennettiin 1927 ja sen kapasiteetti oli 50 000 henkeä. Stadionilla järjestettiin 17 ottelua vuoden 1934 jalkapallon maailmanmestaruuskilpailuissa ja siellä pelattiin myös turnauksen finaali. Roomalaiset jalkapalloseurat SS Lazio sekä AS Roma pelasivat kotiottelut Stadio Nazionalella vuoteen 1953 asti. Stadion korvattiin samana vuonna Stadio Flaminiolla. == Lähteet == Luokka:Italian jalkapallostadionit Luokka:Rooman entiset rakennukset ja rakennelmat Luokka:Rooman urheilu
Stade Olympique Yves-du-Manoir

Stade Olympique Yves-du-Manoir on stadion Colombesissa Ranskassa. Stadion on jalkapalloseura RCF Parisin sekä rugbyseura Racing Métron kotistadion. Stadionilla pidettiin vuoden 1924 kesäolympialaiset sekä vuoden 1938 jalkapallon maailmanmestaruuskilpailut. Stadion valmistui 1907 ja sen kapasiteetti on nykyään 7 000, kun se parhaimmillaan on ollut 60 000 Luokka:Ranskan jalkapallostadionit Luokka:Olympiastadionit Luokka:Kesäolympialaiset 1924 Luokka:Kesäolympialaiset 2024 Luokka:Hauts-de- Seine
Wankdorfstadion

Wankdorfstadion oli jalkapallostadion Bernissä, Sveitsissä. Vuonna 1925 rakennettu stadion purettiin elokuussa 2001. Stadionin tilalle rakennettiin Stade de Suisse. Stadionilla on järjestetty mm. Jalkapallon MM-kisojen finaali, Mestarien liigan finaali 1961 sekä Cup-voittajien cupin finaali 1989. Luokka:Sveitsin jalkapallostadionit Luokka:Bernin urheilu Luokka:Bernin rakennukset ja rakennelmat
Estadio Nacional Julio Martínez Prádanos

Estadio Nacional Julio Martínez Prádanos on Ñuñoassa, Chilessä sijaitseva urheiluareena. Se on Chilen kansallisstadioni ja on 46 000 ihmisen kapasiteetillaan maan suurin urheiluareena. Areena on tunnettu lähinnä jalkapallokentästään, mutta jalkapallokentän lisäksi samaan kompleksiin kuuluvat muun muassa tenniskenttä, allastilat, kuntosali, pyöräilystadion sekä BMX-rata. Chilen jalkapallomaajoukkue sekä CF Universidad de Chile käyttävät areenaa kotistadioninaan. Estadio Nacional Julio Martínez Prádanosin rakennustyöt aloitettiin vuonna 1937 ja saatiin päätökseen seuraavana vuonna. Stadion oli Chilessä vuonna 1962 järjestettyjen jalkapallon maailmanmestaruuskilpailujen päästadion. Vuonna 1973 Chilessä valtaan nousi Augusto Pinochetin johtama sotilasdiktatuuri, joka ryhtyi käyttämään stadionia vankileirinä vasemmistolaisille toisinajattelijoille. Sotilasjuntan aikana arviolta yli 40 000 ihmistä oli vangittuna stadionilla. Sotilasjuntta kidutti ja teloitti huomattavan määrän poliittisia vankeja stadionilla. Luokka:Chilen jalkapallostadionit
Yacoubian – Talo Kairossa

Yacoubian – Talo Kairossa on Marwan Hamedin ohjaama Alaa Al-Aswanin romaaniin perustuva pitkä elokuva. Kirja herätti kotimaassaan valtavan kohun käsittelemiensä tabu-aiheiden vuoksi. Yacoubian – Talo Kairossa oli maahan tullessaan 2009 mahdollisesti ensimmäinen suomalaisessa teatteriohjelmistossa nähty egyptiläinen elokuva. == Rooleissa == Lähde: Viitattu 1.11.2021. == Arvioita == TV 1:n Tähtihetken Tarmo Poussu arvioi, että Yacoubian – Talo Kairossa on erinomaisesti näytelty ja kuvattu elokuva. Kohtausten tasolla sen kerronta toimii enimmäkseen hyvin, vaikka jotkut sen painotukset voivat länsimaista katsojaa kummastuttaa. Elokuvan suurin ja kohtalokkain ongelma on Poussusta sen yksitoikkoinen ja hiomaton rakenne, joka saa sen kiinnostavimmatkin juonilinjat vähitellen tuntumaan puuduttavilta. Tähtihetken toinen arvioija Satu Linnapuomi tuomitsi elokuvan musiikin, jota piti ylipateettisena, Cherbourgin sateenvarjoilta lainattuna imelänä Elokuvamusiikkia isolla E:llä, jota tungetaan joka rakoon, sopipa se siihen eli ei. "Yacoubian" on hänestä sovinistinen ja homofobinen elokuva, jossa seksi on vallan väline ja korruptio ja kaksinaismoraali kukkii. Vaikka hän myöntää elokuvan saattavan Egyptissä olevan roheka, arvioi Linnapuomi meikäläisestä näkökulmasta kokonaisuuden olevan kuitenkin paitsi epämiellyttävä, myös saippuaoopperamainen ja osin jopa amatöörimäinen. == Lähteet == * === Viitteet === == Aiheesta muualla == * * Luokka:Draamaelokuvat Luokka:Egyptiläiset elokuvat Luokka:Vuoden 2006 elokuvat Luokka:Romaaneihin perustuvat elokuvat
Lola (vuoden 1961 elokuva)

Lola on Jacques Demyn esikoispitkä elokuva vuodelta 1961. Mustavalkoinen elokuva on kuvattu hänen kotikaupungissaan Nantesissa. == Juoni == Kabareetanssija Lola (Anouk Aimée) odottaa seitsemän vuotta poissa ollutta miestä, jonka lapsen hän on synnyttänyt. Toinen päähenkilö, haaveellinen Roland (Marc Michel) ihastuu Lolaan. == Musiikki == Musiikki on sekä Michel Legrandin varta vasten säveltämää että Bachin, Beethovenin ja Mozartin musiikkia. == Lähteet == Luokka:Vuoden 1961 ranskalaiset elokuvat Luokka:Jacques Demyn ohjaamat elokuvat
Hypoksantiini-guaniinifosforibosyylitransferaasi

Hypoksantiini-guaniinifosforibosyylitransferaasi on entsyymi, joka katalysoi puriinien aineenvaihduntaa. Hypoksantiini-guaniinifosforibosyylitransferaasi katalysoi hypoksantiinista inosiinimonofosfaattia, guaniinista guanosiinimonofosfaattia ja ksantiinista ksantosiinimonofosfaattia. == Olosuhteet == Hypoksantiini-guaniinifosforibosyylitransferaasin massa vaihtelee eliöstä rippuen 42-150 kilodaltoniin. Jotta entsyymi toimisi kunnolla täytyy siihen olla kiinnittyneenä magnesiumioneja. Magnesiumin kanssa entsyymiin liittymisestä kilpailevat bariumin, kalsiumin, elohopean ja sinkin ionit. Nämät metalli-ionit ovat hypoksantiini- guaniinifosforibosyylitransferaasin inhibiittoreita. Muita entsyymin inhibiittoreita ovat merkaptopuriini ja tioguaniini, jotka asettuvat hypoksantiinin tilanne entsyymin aktiiviseen kohtaan. Hypoksantiini- guaniinifosforibosyylitransferaasi toimii parhaiten eliöstä riippuen 22–70 °C lämpötilassa ja pH:n ollessa 6-10\. == Hypoksantiini- guaniinifosforibosyylitransferaasi ja sairaudet == Virhe hypoksantiini- guaniinifosforibosyylitransferaasin tuotantoa säätelevässä HPRT-geenissä tunnetaan nimellä Lesch–Nyhanin oireyhtymä. Tauti on peittyvästi periytyvä ja taudin kantaja on nainen. Oireyhtymässä ihmiselimistöön kertyy virtsahappoa. Oireyhtymä ilmenee henkisenä ja fyysisenä jälkeen jäämisenä. == Lähteet == Luokka:Transferaasit
Muurame (huonekalutehdas)

Muurame Oy on suomalainen huonekalutehdas, jonka Martti Vaara veljineen perusti Lahteen vuonna 1925 nimellä Veljekset Vaaran huonekalutehdas. Tehdas tunnetaan erityisesti Martti Vaaran tyttären Pirkko Stenrosin suunnittelemista huonekaluista. Tehdas siirtyi välirauhan aikana Muuramen kuntaan, koska Lahti oli talvisodassa ollut radiomastojen vuoksi pommituskohde. Muuramessa tehdas oli vuoteen 1964, jolloin se siirtyi takaisin Lahteen. Tehdas ajautui konkurssiin lamavuonna 1991 mutta perustettiin uudelleen vuonna 1992. Muurame Oy:n tuotanto muodostuu lähes yksinomaan Pirkko Stenrosin minimalistisista moduulikalusteista. Yrityksen tunnetuin ja pitkäisin tuotesarja on Moduli, jonka ensimmäisetkin tuotteet, Stenrosin vuonna 1954 suunnittelemat Kaksonen- ja Kolmonen-lipastot, ovat yhä tuotannossa. Muita edelleen valmistettuja tuotesarjoja ovat Neppari (1975) ja Mup (1999). Tuotesarjoihin kuuluvat lipastojen, kaappien ja muiden säilytyskalusteiden lisäksi työ- ja ruokapöytiä, tv-tasoja, sohvia ja sänkyjä sekä lastenkalusteita. Niitä kaikkia yhdistävät niukka suorakulmainen muotokieli, mitoitusten ja värien yhteensopivuus sekä tuotesarjojen jatkuvuus. Mallistolle ja Pirkko Stenrosille on myönnetty monia muotoilu- ja kalustealan palkintoja. Näiden lisäksi Muurame Oy:lle myönnettiin vuonna 1986 Tasavallan presidentin vientipalkinto. ==Lähteet== ==Aiheesta muualla== *Muurame *Muuramen huonekalutehtaan historiaa Pörssitiedossa Luokka:Suomalaiset huonekaluvalmistajat Luokka:Sisustusalan tuotemerkit Luokka:Entiset suomalaiset pörssiyhtiöt
Pirkko Stenros

Pirkko Kaarina Vaara-Stenros (o.s. Vaara, 1. joulukuuta 1928 Hollola – 21. marraskuuta 2024 Helsinki)Kuolinilmoitus. Helsingin Sanomat 6.12.2024, s. B 17. oli suomalainen sisustusarkkitehti, joka tunnetaan julkisuudessa erityisesti Muuramelle suunnittelemistaan huonekaluista. Stenros valmistui Taideteollisesta keskuskoulusta sisustusarkkitehdiksi 1951. Valmistuttuaan hän oli kolme vuotta sisustussuunnittelijana Artekilla. 1955 hän perusti miehensä arkkitehti Helmer Stenrosin kanssa arkkitehtitoimiston, jossa Helmer Stenros suunnitteli rakennukset ja Pirkko Stenros vastasi niiden sisustamisesta. Heidän suunnittelutöitään ovat useat hotellit ja teatterit, Amer-yhtymän pääkonttori ja keskiaikaisten kivikirkkojen restauroinnit. Hän teki samanaikaisesta töitä Kaunis koti -lehteen, jonka lukijoille hän suunnitteli vuosien mittaan tuhat sisustussuunnittelua. Muurame oli Pirkko Stenrosin isän ja setien perustama huonekalutehdas, jolle hän suunnitteli huonekaluja koko muun työuransa ohella. Vasta 1993, kun Muurame konkurssin jälkeen perustettiin uudelleen, hän ryhtyi sen päätoimiseksi suunnittelijaksi. Moduli-kaappien ohella hän on suunnitellut muun muassa Mup-kaappeja ja laatikostoja, Nappi- ja Neppari-kaapistoja, lasten huonekaluja ja tv-tasoja. ==Palkinnot ja tunnustukset== *Taideteollisuuden valtionpalkinto 1969 *Vuoden huonekalu 1986Vuoden kalustesuunnittelija (SIO), SIO ry. Internet Archive 21.10.2017. Viitattu 23.11.2021. *Tasavallan presidentin vientipalkinto 1987 *Kaj Franck -muotoilupalkinto 1993 ==Lähteet== ==Aiheesta muualla== *Design Pirkko Stenros *Pirkko Stenros vuonna 1981 Ylen Elävässä arkistossa Luokka:Suomalaiset sisustusarkkitehdit Luokka:Vuonna 1928 syntyneet Luokka:Vuonna 2024 kuolleet
Meat Beat Manifesto

Meat Beat Manifesto on Jack Dangersin ja Johnny Stephensin vuonna 1987 perustama uraauurtava brittiläinen industrial- ja elektronisen musiikin yhtye. Yhtyeen alkuaikojen tuotanto mielletään yleisesti joko elektroksi tai industrialiksi, mutta varsinkin myöhemmillä julkaisuilla suunta on ollut mm. jazzin ja dubin suuntaan. Sanoitukset käsittelevät yleensä yhteiskuntaa, politiikkaa, ns. status quoa ja bändi tunnetaan aktiivisena kasvissyönnin kannattajana, josta myös sen nimi juontuu. MBM:n musiikki perustuu vahvasti samplaukseen, jossa Dangers on käyttänyt paljon vanhoja dub-äänitteitä ja pätkiä mm. TV-dokumenteista. Meat Beat Manifesto ei ole koskaan saavuttanut suurta kaupallista suosiota vaikka sen musiikkia on käytetty elokuvissa kuten The Matrix. Jack Dangers on myös soolouralla ja on remiksannut mm. Orbitalia, Nine Inch Nailsia, Depeche Modea ja David Bowieta. Myös osa Meat Beat Manifeston musiikista on julkaistu Trent Reznorin (Nine Inch Nails) omistamalla Nothing Records -levy-yhtiöllä. == Pääjulkaisut == * 1989 Storm The Studio * 1990 Armed Audio Warfare * 1990 99% * 1992 Satyricon * 1996 Subliminal Sandwich * 1998 Actual Sounds + Voices * 2002 RUOK? * 2003 Storm The Studio RMXS * 2004 ...In Dub * 2005 At The Center * 2005 Off-Centre EP * 2008 Autoimmune * 2010 Answers Come In Dreams * 2018 Impossible Star * 2019 Opaque Couché Luokka:Brittiläiset elektronisen musiikin yhtyeet Luokka:Brittiläiset industrialyhtyeet
Julianne Nicholson

Julianne Nicholson (s. 1. heinäkuuta 1971 Medford, Massachusetts, Yhdysvallat) on yhdysvaltalainen näyttelijä. Hän on näytellyt vuodesta 2006 Kova laki: Rikollinen mieli -televisiosarjassa salapoliisi Megan Wheeleriä. Hänet muistettiin myös draamakomediasarjasta Ally McBeal, jossa hän näytteli Jenny Shawia tuotantokaudella 2001–2002. Nicholson on ollut syksystä 2004 naimisissa näyttelijä Jonathan Caken kanssa, ja heillä on kaksi lasta, joista ensimmäinen on syntynyt syyskuussa 2007 ja toinen joulukuussa 2008. Luokka:Yhdysvaltalaiset näyttelijät Luokka:Vuonna 1971 syntyneet Luokka:Elävät henkilöt
BC Sports Hall of Fame

BC Sports Hall of Fame on kuuluisia urheilijoita ja urheiluvaikuttajia esittelevä kunniagalleria, joka sijaitsee Brittiläisessä Kolumbiassa. Sen perusti vuonna 1966 Eric Whitehead ja muut urheiluaktiiviset ihmiset Brittiläisessä Kolumbiassa. BC Sports Hall of Fame avattiin vuonna 1983 BC Place Stadium -areenalla. The Canadian Encyclopedia ==Lähteet== Luokka:Kanadan museot Luokka:Urheilun kunniagalleriat Luokka:Vancouverin rakennukset ja rakennelmat Luokka:Vancouverin urheilu
Godfrey Chibanga

Godfrey Chibanga (s. 16. helmikuuta 1989, Sambia) on sambialainen jalkapalloilija, joka edusti viimeksi Veikkausliigassa pelaavaa Rovaniemen Palloseuraa. Chibanga teki RoPS:n kanssa sopimuksen keväällä 2009 kun Zeddy Saileti oli huomannut Chibangan kyvyt aikaisemmin talvella Sambiassa. Chibanga ja kahdeksan muuta pelaajaa sai potkut Rovaniemen Palloseurasta keväällä 2011 vedonlyöntiskandaalin vuoksi. ==Lähteet== Luokka:Sambialaiset jalkapalloilijat Luokka:Vuonna 1989 syntyneet Luokka:Elävät henkilöt
Eric Brewer (tieteilijä)

Eric A. Brewer on miljonääri ja WiLDNet-internetohjelman keksijä. Hänestä tuli UC Berkeleyn vakituinen professori vain 32 vuoden ikäisenä. Vuonna 1996 Brewer oli mukana perustamassa Inktomi Corporation -yhtiötä. Hänet tunnetaan myös CAP Theorem -ohjelman promootiosta. Nykyisin hän työskentelee Googlella. ==Palkinnot== Vuonna 2007 Brewer nimitettiin Association for Computing Machineryn fellow’ksi tunnustuksena ”skaalautuvien ja luotettavien internetohjelmien suunnittelusta”. Samana vuonna hänestä tuli lisäksi National Academy of Engineeringin jäsen. ==Lähteet== ==Aiheesta muualla== *UC Berkeleyn kotisivu Luokka:Yhdysvaltalaiset tieteilijät Luokka:Googlen henkilöstö Luokka:Syntymävuosi puuttuu Luokka:Elävät henkilöt
Vernon (Brittiläinen Kolumbia)

Vernon on kaupunki Brittiläisen Kolumbian provinssissa Kanadassa. Se sai nimensä Forbes George Vernonin mukaan. Kaupungin asukasluku on 35 944 (2006) ja sen muodostamalla metropolialueella asuu noin 55 418 asukasta (2006). ==Ystävyyskaupungit== * Frankenburg am Hausruck, Itävalta * Modesto, Yhdysvallat * Saint-Lambert, Kanada * Tavullia, Italia * Tome, Japani == Lähteet == == Aiheesta muualla == Luokka:Brittiläisen Kolumbian kaupungit
Kamloops

Kamloops on Brittiläisessä Kolumbiassa Kanadassa sijaitseva kaupunki, jonka väkiluku on 90 000 (2016). Se sijaitsee noin 310 kilometriä Vancouverista koilliseen Thompsonjoen pohjois- ja etelähaaran yhtymäkohdassa. Kaupungin tärkeimpiä elinkeinoja ovat maatalous, metsäteollisuus ja kaivosteollisuus. == Ystävyyskaupungit == * Bacolod, Filippiinit * Uji, Japani ==Lähteet== Luokka:Brittiläisen Kolumbian kaupungit
Peppi Pitkätossu (animaatioelokuva)

Peppi Pitkätossu (, ) on vuonna 1997 valmistunut ruotsalais-saksalais- kanadalainen piirroselokuva. == Suomenkielinen versio == Elokuva sai Suomessa elokuvateattereissa 72 636 katsojaa, ja se on Suomen elokuvasäätiön mukaan Suomen 13. katsotuin ruotsalainen elokuva. Elokuva on julkaistu suomenkielisenä VHS-kasettina vuonna 1998 ja DVD:nä 18. marraskuuta 2005. == Ääninäyttelijät == Rooli Suomenkielinen näyttelijä Englanninkielinen näyttelijä Ruotsinkielinen näyttelijä Peppi Pitkätossu Henni-Liisa Stam Melissa Altro Elin Larsson Tommi Tuomas Oksanen Noah Reid Max Wallér-Zandén Annika Henna Haverinen Olivia Garratt Jasmine Heikura Rouva Rissanen Ritva Valkama Catherine O'Hara Wallis Grahn Kapteeni Pitkätossu Jarmo Koski Gordon Pinsent Börje Ahlstedt Jymy-Juntunen Dave Thomas Peter Karlsson Fridolf Jukka Voutilainen Chris Wiggins Tommy Johnson Herra Lampinen Martin Lavut Samuel Fröler Konstaapeli Klang Phillip Williams Tomas Bolme Kukkanen Heikki Määttänen Wayne Robson Pontus Gustafsson Konstaapeli Kling Rick Jones Jan Sigurd Rouva Lampinen Eija-Riitta Nuotio Karen Bernstein Marika Lindström Rouva Kling Mari Trainor Pia Johansson Rouva Klang Birthe Wingren Elva Mai Hoover Catti Edfeldt Opettaja Carole Pope Gunilla Röör Muissa rooleissa: Markus Bäckman, Kari-Pekka Toivonen ja Lapsikuoro Karviaiset. Suomenkielisen version on kääntänyt Tomi Snellman ja sen on ohjannut Ira Carpelan. === Laulut === Kappale Esittäjä/t Puhtia purjeisiin (engl. There's Magic Everywhere) Henni-Liisa Stam ja Markus Bäckman Peppi on täällä (engl. Hey-Ho, I'm Pippi) Henni-Liisa Stam Lettulaulu (engl. Recipe for Life) Henni-Liisa Stam ja Lapsikuoro Karviaiset Mitä he eniten tahtovat (engl. A Bowler and a New Gold Tooth) Kari-Pekka Toivonen ja Markus Bäckman Kertomataululaulu (engl. Pluttifikation) Birthe Wingren, Henni-Liisa Stam ja Lapsikuoro Karviaiset == Lähteet == ==Aiheesta muualla== * Luokka:Peppi Pitkätossu Luokka:Kanadalaiset animaatioelokuvat Luokka:Ruotsalaiset animaatioelokuvat Luokka:Saksalaiset animaatioelokuvat Luokka:Vuoden 1997 kanadalaiset elokuvat Luokka:Vuoden 1997 ruotsalaiset elokuvat Luokka:Vuoden 1997 saksalaiset elokuvat
Jeff Woywitka

Jeff Woywitka (s. 1. syyskuuta 1983 Vermilion, Alberta) on kanadalainen ammattilaisuransa lopettanut jääkiekkopuolustaja. Hän pelasi ammattilaisena vuosina 2003–2015. Woywitka varattiin Red Deer Rebelsin joukkueesta NHL:ään varausnumerolla 27. Philadelphia Flyersiin vuoden 2001 varaustilaisuudessa. Ensimmäiset NHL-pelinsä hän pelasi kuitenkin St. Louis Bluesissa kaudella 2005–2006. Woywitka ei kuitenkaan onnistunut vakiinnuttamaan paikkaansa NHL- joukkueiden kokoonpanoihin, joten hän siirtyi marraskuussa 2013 jatkamaan uraansa Saksan DEL-liigassa pelaavaan Augsburger Pantheriin. Kauden 2014–2015 jälkeen Woywitka lopetti ammattilaisuransa. == Lähteet == * * * Luokka:Kanadalaiset jääkiekkoilijat Luokka:Philadelphia Flyersin varaamat pelaajat Luokka:Vuonna 1983 syntyneet Luokka:Elävät henkilöt
António Leitão

António Carlos Carvalho Nogueira Leitão (22. heinäkuuta 1960 Espinho – 18. maaliskuuta 2012 Porto) oli portugalilainen kestävyysjuoksija. Leitão sijoittui kolmanneksi junioreiden EM-kilpailujen 5 000 metrillä Bydgoszczissa 1979Athletics European Junior Championships Men: 5000 m Sports123.com . Hän sai pronssia samalla matkalla myös Los Angelesin olympialaisissa 1984 ajalla 13.09,20Athletics Olympic Games 1984 at Los Angeles (usa) Men: 5000 m Sports123.com . Stuttgartin EM-kilpailuissa 1986 hän sijoittui 5 000 metrillä viidenneksi ajalla 13.17,67Athletics European Championships 1986 at Stuttgart (wge) Men: 5000 m Sports123.com . Leitão oli pituudeltaan 176 cm, ja hän painoi aktiivivuosinaan 68 kg.Sports-Reference Leitão sairasti hemokromatoosia. Hän joutui 22. helmikuuta 2012 sairaalaan ilmarinnan takia. Hän kuoli sairaalassa maaliskuussa 2012. == Ennätykset == === Ulkoradat === Laji Tulos Paikka Päivä 3 000 m 7.39,69 Bryssel 26. elokuuta 1983 5 000 m 13.07,70 16. syyskuuta 1982 == Lähteet == * * António Leitão Biography and Olympic Results Olympics at Sports-Reference.com === Viitteet === Luokka:Portugalilaiset kestävyysjuoksijat Luokka:Portugalilaiset olympiamitalistit Luokka:Vuonna 1960 syntyneet Luokka:Vuonna 2012 kuolleet
VfL Gummersbach

VfL Gummersbach VfL Gummersbach Päävalmentaja Sead Hasanefendić Perustettu 1861 Paikkakunta Gummersbach, Saksa Värit sininen ja valkoinen Mestaruudet 12 VfL Gummersbach von 1861 e.V. on saksalainen urheiluseura, joka sijaitsee Gummersbachissa. Parhaiten seura on tunnettu käsipallojoukkueestaan, mutta toimintaa on myös yleisurheilussa, hiihdossa, pöytätenniksessa ja voimistelussa. Joukkueen kotiareenana toimii Lanxess Arena. == Historia == === Seura === Seura perustettiin 3. maaliskuuta 1861 nimellä Gummersbacher Turnverein. Vuoden 1937 aikoihin monet lähialueen seurat fuusioituivat Gummersbacherin kanssa, jonka takia nimeksi vaihdettiin VfL Gummersbach von 1861. Toisen maailmansodan jälkeen seura perustettiin uudelleen. === Käsipallojaosto === Käsipallo joukkue perustettiin vuonna 1923. Ensimmäinen Saksan mestaruus tuli vuonna 1966. Seuran kulta-aikaa olivat vuodet 1966-1991, jolloin se voitti 12 Saksan mestaruutta. Ensimmäisen Euroopan mestaruuden joukkue voitti vuonna 1967, kun se kaatoi finaalissa Dukla Prahan. Vuosina 1970 ja 1971 joukkue voitti Euroopan mestaruuden uudestaan, ensin se kaatoi finaalissa SC Dynamo Berlinin ja vuotta myöhemmin Steaua Bucureşti Handballin. Viimeisimmän Euroopan mestaruuden seura voitti vuonna 1983, jolloin se voitti TsSKA Moskovan. Viimeisen Saksan mestaruuden joukkue voitti 1991, tällöin finaalivastuksena oli SC Magdeburg Gladiators Vuonna 1997 seuralla oli taloudellisia vaikeuksia. Pelaajat joutuivat osittain luopumaan palkoistaan, jotta joukkue olisi säilynyt. Tämän johdosta perutettiin VfL Handball Gummersbach, joka huolehtisi seuran taloudellisesta tasapainosta. == Saavutukset == thumb|300px|Vierasottelu BM Valladolidia vastaan *Saksan mestaruus: 12 **1966, 1967, 1969, 1973, 1974, 1975, 1976, 1982, 1983, 1985, 1988, 1991 *Saksan Cup: 5 **1978, 1979, 1982, 1983, 1985 *Euroopan mestaruus: 5 **1967, 1970, 1971, 1974, 1983 *Cup voittajien Cup: 4 **1978, 1979, 2010, 2011 *EHF Cup: 2 **1982, 2009 == Aiheesta muualla == *Käsipalloseuran virallinen kotisivu *Pääseuran virallinen kotisivu Luokka:Saksalaiset käsipalloseurat Luokka:Nordrhein-Westfalenin urheilu
Celebesinviirikaija

Celebesinviirikaija (Prioniturus platurus) on indonesialainen kaijalaji. == Koko ja ulkonäkö == Celebesinviirikaija on noin 28 cm pitkä ja se painaa 200–225 g. Kuten kaikilla viirikaijoilla, on silläkin pidentyneet keskimmäiset pyrstösulat, joiden päässä on ikään kuin lusikka tai lasta. Sen höyhenpuku on pääosin vihreä, selkäpuolelta tummempi. Päälaella on pieni punainen täplä ja niskassa violetti laikku. Siiven alapeitinhöyhenet ovat vihreät ja siipisulat alapuolelta vihertävän siniset. Monilla yksilöillä on vaihtelevan kokoinen haileanoranssi vyö tai laikku hartioilla. Pidentyneet pyrstösulat ovat vihreät ja "lusikat" ovat mustat, vihreähohtoiset. Sukupuolet ovat muuten samannäköisiä mutta naaraan pyrstö on lyhyempi ja se on selkäpuolelta kokonaan vihreä. Nokka on vaalean siniharmaa ja kärjestä tumma, iiris tummanruskea ja jalat vihertävänharmaat. Nuori lintu muistuttaa naarasta mutta siltä puuttuvat pyrstösulkien "lusikat". Lajin voi tavata lentämässä korkealla puiden yläpuolella viiden-kahdenkymmenen yksilön parvissa. Toisinaan ne kerääntyvät suuriksi, jopa satojen yksilöiden parviksi. Ne liikkuvat myös öisin. == Esiintyminen == Celebesinviirikaija elää Indonesiassa Sulawesin saarella ja lähistön pienemmillä saarilla. Siitä tunnetaan kolme alalajia: P. p. platurus, P. p. talautensis ja P. p. sinerubris. Sen populaatio on kooltaan 10 000–20 000 yksilöä. Lajin kanta on taantunut elinympäristöjen tuhoutumisen ja lemmikkieläinkaupan takia. == Elinympäristö == Laji elää vanhoissa sademetsissä ja puutarhoissa 1 800–2 000 m:n korkeudelle merenpinnasta. == Lisääntyminen == Lajin pesintä tunnetaan puutteellisesti. Pesä on puun kolossa. == Ravinto == Celebesinviirikaija syö hedelmiä, siemeniä ja mahdollisesti kukkia. Erityisen persoja ne ovat mangoille, ja niiden on havaittu ruokailevan öisin maissiviljelmillä. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 * World Parrot Trust === Viitteet === Luokka:Viirikaijat
Maksim Votinov

Maksim Andrejevitš Votinov (, s. 29. elokuuta 1988 Leningrad, Venäjän SNT, Neuvostoliitto) on venäläinen jalkapalloilija, joka edustaa Venäjän jalkapalloliigassa pelaavaa Arsenal Tulaa. Hän on pelipaikaltaan hyökkääjä. == Ura == Votinov sai jalkapallo-oppinsa Pietarissa ja pelasi juniorivuotensa Zenitin akatemiassa. Hän siirtyi Suomeen kaudeksi 2008, jolloin hän pelasi Kuusankosken riveissä Kakkosta ja teki 14 maalia. Kaudeksi 2009 Votinov siirtyi Suomen korkeimman sarjatason Veikkausliigan Myllykosken Palloon, jonka kanssa hän solmi kolmevuotisen sopimuksen. Hän debytoi liigassa Interiä vastaan 23. huhtikuuta 2009 ja teki ensimmäisen maalinsa seuraavassa ottelussa Tampere Unitedia vastaan 29. huhtikuuta. Hän oli kahdeksalla ja yhdeksällä maalillaan joukkueensa paras maalintekijä kausilla 2009–2010. Vuonna 2010 Votinov pelasi MYPAn kanssa myös Eurooppa-liigan karsinnoissa, jossa hän onnistui maalinteossa viidesti. Votinovin yhteistyö MYPAn kanssa päättyi kauteen 2011. Helmikuussa 2012 hän teki sopimuksen Venäjän 1. divisioonassa pelanneen Baltika Kaliningradin kanssa. == Lähteet == == Aiheesta muualla == * Maksim Votinovin esittely Baltika Kaliningradin sivustolla * Maksim Votinovin esittely Veikkausliigan sivustolla Luokka:Venäläiset jalkapalloilijat Luokka:Vuonna 1988 syntyneet Luokka:Elävät henkilöt
Burunviirikaija

Burunviirikaija (Prioniturus mada) on indonesialainen kaijalaji. == Koko ja ulkonäkö == Burunviirikaija on noin 32 cm pitkä. Kuten kaikilla viirikaijoilla, sillä on pidentyneet, kärjestä lusikkamaiset keskimmäiset pyrstösulat. Sen höyhenpuku on vihreä, vatsapuolelta ja poskista vaaleamman vihreä. Alaperä on keltainen, siiven alapeitinhöyhenet ovat vihreät ja siipisulat alapuolelta vihertävän siniset. Pidentyneet pyrstösulat ovat vihreät ja "lusikat" ovat tummansiniset. Koiraan niska, hartiat ja pienet peitinhöyhenet ovat violetit. Sukupuolet ovat muuten samannäköisiä mutta naaraalta puuttuvat violetit kuviot ja sen pyrstö on lyhyempi. Nokka on vaalean siniharmaa ja kärjestä valkoinen, iiris ruskea ja jalat harmaat. == Esiintyminen == Burunviirikaija elää Indonesiassa Burun saarella. Sen populaatio on kooltaan 189 000–483 000 yksilöä ja elinympäristön pinta-ala 20 000–50 000 neliökilometriä. == Elinympäristö == Laji elää kaikenlaisissa metsissä 1 600 m:n korkeudelle merenpinnasta, runsain se on noin 600 m:n korkeudella vuoristossa. == Lisääntyminen == Pesintä tunnetaan puutteellisesti. Pesä on korkealla puun kolossa. Naaraat munivat yleensä enintään viisi munaa. == Ravinto == Burunviirikaija syö siemeniä, marjoja, kukkia ja hedelmiä. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 * World Parrot Trust === Viitteet === Luokka:Viirikaijat
90 Antiope

90 Antiope on päävyöhykkeen asteroidi, jolla on lähes itsensä kokoinen kiertolainen S/2000 (90) 1. Antiope on C-tyypin asteroidi, mikä viittaa hiilipitoiseen koostumukseen. Pieni tiheys viittaa huokoiseen rakenteeseen. Antiopen keskimääräinen läpimitta on 87,8 ± 1,0 km ja sen seuralaiskappaleen S/2000 (90) 1:n keskiläpimitta on 83,8 ± 1,0 km (mitat 89,4 km x 82,8 km x 79,6 km). S/2000 (90) 1:n etäisyys Antiopesta on suunnilleen 171 km. ==Lähteet== Luokka:Päävyöhykkeen asteroidit
Natriumperkloraatti

Natriumperkloraatti (NaClO4) on perkloorihapon natriumsuola. Aine esiintyy valkoisena, hygroskooppisena eli ilmasta kosteutta imevinä kiteinä tai jauheena. Se on vahva hapetin, jota voidaan valmistaa natriumkloraatista (NaClO3) elektrolyysin avulla. Sen valmistuksessa kloraatti-ioni reagoi veden kanssa seuraavasti muodostaen perkloraatti-ionin: :ClO3- \+ H2O → ClO4- \+ 2H+ \+ 2e- Natriumperkloraattia käytetään pyrotekniikan valmisteissa. Muita käyttökohteita ovat perkloraattisuolojen valmistus ja kaliumsuolojen toteamiseen. ==Lähteet== == Aiheesta muualla == * *ChemBlink: Sodium perchlorate Luokka:Perkloraatit Luokka:Natriumyhdisteet
Husqvarna SM 610S

Husqvarna SM 610S on kuutiotilavuudeltaan suurin moottoripyörä Husqvarnan supermoto-mallistossa. ==Teknisiä tietoja== *nelitahtinen, 1-sylinterinen, 576,00 cm³, nestejäähdytys *Vaihteet: 6 *Kytkin: märkä monilevy *Käynnistys: Sähkö *Vetotapa: Ketju *Etujarru: 320mm levy *Takajarru: 220mm levy *Kuivapaino: 142.0 kg *Teho: 38.7 kW *Huippunopeus: noin 170km/h *Kiihtyvyys 0-100 km/h: noin 5 sekuntia SM 610S